stanford-oval/wikipedia huggingface dataset:
Agía Eiríni (Iraklion)

| Agía Eiríni Αγία Ειρήνη |
| --- | --- |
 Agía Eiríni
 Koordinaatit: 35°16′52″N, 25°9′52″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101010002
Korkeus:  150 m
Väkiluku (2011):  91
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Agía Eiríni (kreik. Αγία Ειρήνη; transl. myös Agía Iríni) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 91 (vuonna 2011).
Agía Eirínin akvedukti.
Agía Eirínin kylä sijaitsee Gioúchtas-vuoren pohjoisrinteessä noin kahdeksan kilometriä etelään Iraklionin kaupungista, jonka kaupunkiyhdyskuntaan se kuuluu. Se on rakennettu noin 150 metrin korkeuteen merenpinnasta laskettuna. Kylä on saanut nimensä sen Pyhälle Irenelle (Agía Eiríni) omistetusta kirkosta. Kylän nähtävyyksiin kuuluu Agía Eirínin akvedukti eli Spílian akvedukti, joka rakennettiin vuosina 1830–1840. Se kuljetti vettä Gioúchtas-vuorelta Megálo Kástroon eli nykyiseen Iraklioniin.
Aiheesta muualla

Kuvia tai muita tiedostoja aiheesta Agía Eiríni Wikimedia Commonsissa
Ahvenlammi (Orivesi, Lauttakulma)

| Ahvenlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°45′29″N, 24°09′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Ala-Lauttajärveen 
Järvinumero:  35.744.1.014
Mittaustietoja
Pinnankorkeus:  165,7 m  
Rantaviiva:  0,855 km  
Pinta-ala:  2,779 ha  
Saaria:  ei saaria 
 fiAhvenlammi 
Ahvenlammi  on Pirkanmaalla Orivedellä Lauttakulman eteläpuolella sijaitseva lampi.
Maantietoa

Lammen pinta-ala on 2,8 hehtaaria, se on 350 metriä pitkä ja 100 metriä leveä. Se sijaitsee Salmijärven ja Ala-Lauttajärven välissä soistuvassa painanteessa. Lammella ei ole kartan mukaan saaria ja se on autio. Sen rantaviivan pituus on 850 metriä eikä sinne tule teitä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Lammen vedenpinnan korkeus on 165,7 metriä mpy. Siihen on johdettu kaksi suo-ojaa ja sen eteläpäästä lähtevä laskuoja laskee 500 metrin päähän Ala-Lauttajärveen. Laskuojalla on pudotusta 15,5 metriä.
Alajoki

Alajoki voi tarkoittaa seuraavia:
Alajoki, Kärsämäen kylä
Ojalehto-Alajoki, Kärsämäen kaksoiskylä
Alajoki, alava viljelyalue Ilmajoella Kyrönjoen ja Seinäjoen yhtymäkohdassa.
Alajoki, joki Tervossa
Sukunimi

Ernsti Alajoki (1882–1958), osuustoimintaliikkeen vaikuttaja, kunnallis- ja maanviljelysneuvos
Kauko Alajoki (s. 1947), lentopalloilija ja lentopallovalmentaja
Pentti Alajoki (1917–1998), vuorineuvos
Seppo Alajoki, kitaristi ja säveltäjä
Sukunimi > Kuvitteellisia henkilöitä

Minna Alajoki, tv-sarjassa Uusi Päivä
Irma Alajoki, tv-sarjassa Uusi Päivä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alajoki”, voi hakea sivunnimihaulla, laajalla sivunnimihaulla tai tekstihaulla.
Aleksandrian kuvernementti

| Aleksandrian kuvernementti محافظة الإسكندرية Muḥāfaẓat al-Iskandariyya |
| --- | --- |

 Lippu
 Koordinaatit: 31°10′N, 29°53′E 
Valtio:  Egypti
Hallinto:  
 – hallinnollinen keskus:  Aleksandria
Pinta-ala:  2 300,0 km²
Väkiluku (2015):  4 812 186
Lyhenteet:  
 – ISO 3166:  EG-ALX
Aleksandrian kuvernementti (arab. محافظة الإسكندرية‎, Muḥāfaẓat al-Iskandariyya) on yksi Egyptin kuvernementeista. Alueen pinta-ala on 2 300,0 km² ja väkiluku 4 812 186 (2015). Kuvernementin hallinnollinen keskus on Aleksandria.
Aiheesta muualla

Kuvia tai muita tiedostoja aiheesta Aleksandrian kuvernementti Wikimedia Commonsissa
Ala-Pispala

| Ala-Pispala |
| --- | --- |
 Ala-Pispalaa
Kaupunki:  Tampere
Suuralue:  Lounainen suuralue
Suurpiiri:  Pispala
Postinumero(t):  33270
Lähialueet:  Epilä, Hyhky, Santalahti, Ylä-Pispala
Ala-Pispala on Tampereen lähtinen kaupunginosa ja yhdessä Ylä-Pispalan kanssa osa historiallista Pispalaa. Se rajoittuu pohjoisessa Tampere-Pori-rataan, idässä Ylä-Pispalaan, etelässä Pyhäjärveen sekä lännessä Hyhkyyn. Kaupunginosassa sijaitsee Pispalan kirkko.
Ahvenlammi (Orivesi, Viteli)

| Ahvenlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°43′34″N, 24°12′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Iso-Miekkaan 
Järvinumero:  35.743.1.026
Mittaustietoja
Pinnankorkeus:  153,7 m  
Rantaviiva:  0,51 km  
Pinta-ala:  1,305 ha  
Saaria:  ei saaria 
 fiAhvenlammi 
Ahvenlammi  on Pirkanmaalla Orivedellä Untavan ja Vitelin välissä sijaitseva lampi.
Maantietoa

Lammen pinta-ala on 1,3 hehtaaria ja se on 200 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 500 metriä ja sen rannat ovat soistuvaa metsämaata.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Taipaleenjoen alaosan alueeseen (35.743) se kuuluu. Lammen vedenpinnan korkeus on 153,7 metriä mpy. Siihen on johdettu kaksi suo-ojaa ja sen laskuoja laskee 800 metrin päässä Iso-Miekkaan.
Aitoa ruokaa

| Aitoa ruokaa> Äkta vara |
| --- | --- |

Alkuperäisteos
Kirjailija:  Mats-Eric Nilsson
Kieli:  ruotsi
Genre:  Elintarvikkeet
Kustantaja:  Ordfront
Suomennos
Suomentaja:  Riikka Toivanen
Kustantaja:  Atar kustannus
Julkaistu:  2010
Sivumäärä:  280
ISBN:  978-952-99697-8-4
Löydä lisää kirjojaKirjallisuuden teemasivulta
Aitoa ruokaa (ruots. Äkta vara) on Svenska Dagbladetin toimituspäällikön Mats-Eric Nilssonin toinen kirja teollisesti valmistettujen elintarvikkeiden runsaasta lisäaineiden ja aromien käytöstä sekä kuluttajien johtamisesta harhaan. Suomenkielinen laitos ilmestyi Atarin kustantamana lokakuussa 2010, ja se on sisällöltään mukautettu Suomen oloihin.
Kirja on "vaativan kuluttajan selviytymisopas". Se sisältää noin 150 teollisesti valmistettua elintarviketta ja kuvailee, miten niitä on manipuloitu. Nilsson tarjoaa niille aitoja vaihtoehtoja. Lisäksi kirjassa kerrotaan, kuinka kauppa ohjailee ostoksiamme ja esitellään käytössä olevat elintarvikkeiden merkit, kuten luomun ja kotimaisten elintarvikkeiden tunnukset. Kirjassa on myös vihjeitä ostopaikoista ja verkkosivustoista, joista saa aitoa ruokaa.
Kirjan mottona on vuodelta 1883 peräisin oleva sitaatti, jossa sanotaan: "Suuri osa niistä ravintoaineista, joita ostetaan, on väärennettyjä". Kirja käynnisti Ruotsissa vallankumouksen: elintarviketeollisuus ryhtyi siivoamaan tuotteistaan ylimääräisiä lisäaineita, ja kuluttajat valveutuivat tarkkailemaan ostoksiaan.
Milwaukee Bucks
Jäädytetyt numerot

1 Oscar Robertson (seurassa 1970–1974)
2 Junior Bridgeman (1975–1984 ja 1986–1987)
4 Sidney Moncrief (1979–1989)
10 Bob Dandridge (1969–1977 ja 1981)
14 Jon McGlocklin (1968–1976)
16 Bob Lanier (1980–1984)
32 Brian Winters (1975–1983)
33 Kareem Abdul-Jabbar (1969–1975)
Menestys kausittain 2000-luvulla

| Kausi | Voitot | Tappiot | Voittoprosentti | Valmentaja | Pudotuspelit |
| --- | --- | --- | --- | --- | --- |
| 1999–2000 | 42 | 40 | 51,2 | George Karl | 1. kierros |
| 2000–2001 | 52 | 30 | 63,4 | George Karl | Konferenssifinaalit |
| 2001–2002 | 41 | 41 | 50,0 | George Karl | – |
| 2002–2003 | 42 | 40 | 51,2 | George Karl | 1. kierros |
| 2003–2004 | 41 | 41 | 50,0 | Terry Porter | 1. kierros |
| 2004–2005 | 30 | 52 | 36,6 | Terry Porter | – |
| 2005–2006 | 40 | 42 | 48,8 | Terry Stotts | 1. kierros |
| 2006–2007 | 28 | 54 | 34,1 | Terry Stotts, Larry Krystkowiak | – |
| 2007–2008 | 26 | 56 | 31,7 | Larry Krystkowiak | – |
| 2008–2009 | 34 | 48 | 41,5 | Scott Skiles | – |
| 2009–2010 | 46 | 36 | 56,1 | Scott Skiles | 1. kierros |
| 2010–2011 | 35 | 47 | 42,7 | Scott Skiles | – |
| 2011–2012 | 31 | 35 | 47,0 | Scott Skiles | – |
| 2012–2013 | 38 | 44 | 46,3 | Scott Skiles, Jim Boylan | 1. kierros |
| 2013–2014 | 15 | 67 | 18,3 | Larry Drew | – |
| 2014–2015 | 41 | 41 | 50,0 | Jason Kidd | 1. kierros |
| 2015–2016 | 33 | 49 | 40,2 | Jason Kidd | – |
| 2016–2017 | 42 | 40 | 51,2 | Jason Kidd | 1. kierros |
| 2017–2018 | 44 | 38 | 53,7 | Jason Kidd, Joe Prunty | 1. kierros |
| 2018–2019 | 60 | 22 | 73,2 | Mike Budenholzer | Konferenssifinaalit |
| 2019–2020 | 56 | 17 | 76,7 | Mike Budenholzer | 2. kierros |
| 2020–2021 | 46 | 26 | 63,9 | Mike Budenholzer | Mestaruus |
| 2021–2022 | 51 | 31 | 62,2 | Mike Budenholzer | 2. kierros |
| 2022–2023 | 58 | 24 | 70,7 | Mike Budenholzer | 1. kierros |
Aiheesta muualla

Wikimedia Commonsissa on kuvia tai muita tiedostoja aiheesta .
Milwaukee Bucksin viralliset sivut
NBA 2023–2024
| Itäinen konferenssi | Itäinen konferenssi | Itäinen konferenssi | Läntinen konferenssi | Läntinen konferenssi | Läntinen konferenssi |
| --- | --- | --- | --- | --- | --- |
| Atlantin | Keskinen | Kaakkoinen | Luoteinen | Tyynenmeren | Lounainen |
| Boston Celtics | Chicago Bulls | Atlanta Hawks | Denver Nuggets | Golden State Warriors | Dallas Mavericks |
| Brooklyn Nets | Cleveland Cavaliers | Charlotte Hornets | Minnesota Timberwolves | Los Angeles Clippers | Houston Rockets |
| New York Knicks | Detroit Pistons | Miami Heat | Oklahoma City Thunder | Los Angeles Lakers | Memphis Grizzlies |
| Philadelphia 76ers | Indiana Pacers | Orlando Magic | Portland Trail Blazers | Phoenix Suns | New Orleans Pelicans |
| Toronto Raptors | Milwaukee Bucks | Washington Wizards | Utah Jazz | Sacramento Kings | San Antonio Spurs |
Tapahtumat: Tähdistöviikonloppu (Tähdistöottelu (MVP)) ·  Rookie Challenge ·  Shooting Stars Competition ·  Skills Challenge ·  Donkkikilpailu ·  Kolmen pisteen heittokilpailu) ·  Varaustilaisuus ·  Loppuottelut (MVP) ·  Pudotuspelit ·  NBA:n kesäliiga
Muut: NBA 50 ·  Ennätykset ·  G-League ·  Europe Live Tour ·  Larry O'Brien Championship Trophy ·  NBA TV ·  NBA Salary Cap ·  WNBA
Yamaha Aerox

| Yamaha Aerox |
| --- | --- |

Historia
Valmistaja:  Yamaha Motor Co., Ltd.
Valmistusmaa:   Ranska
Valm. vuosina:  1997-
Yleiset tiedot
Pituus:  1743 mm
Leveys:  690 mm
Korkeus:  1170 mm
Kuivapaino:  97 kg
Jarrut:  edessä ja takana brembon levyjarrut
Moottori
Moottori:  nestejäähdytteinen kaksitahtinen (uusimmissa nelitahtinen)  1-sylinterinen   3.3 Nm/ 5250 rpm 2,0 kW (2.719 hv)
Kuutiotilavuus:  49,2
Puristussuhde:  7.44 : 1
Kaasutin:  Gurtner 12mm
Polttoainesäiliö:  7l l
Kulutus:  5-6l/100km 2-tahti moottoreissa, ja uudemmissa 4-tahti moottoreissa 3-4l/100km. l/100 km
Huippunopeus:  45 km/h
Yamaha Aerox on japanilaisen Yamaha Motor Companyn skootterimalli. Sitä on valmistettu vuodesta 1997 asti ja se on säilynyt lähes muuttumattomana koko historiansa ajan. Aeroxia valmistetaan 50cc ja 100cc malleina. Vain 50cc:tä tuodaan Suomeen, ja sitä valmistetaan ranskalaisen MBK:n tehtaalla, jossa valmistetaan myös MBK Nitro -nimellä myytävät Aeroxin rinnakkaismallit, sekä kaikki muutkin Yamahan ja MBK:n mopot.
Moottori

Moottori on nestejäähdytteinen Minarellin vaakasylinterinen kaksitahtimoottori, jossa nykyisin on tehoa vakiona vain 2 kW. Voitelu tapahtuu tuoreöljyvoitelulla.
Varusteet ja ulkonäkö

Aeroxin vakiovarustukseen kuuluvat muun muassa 13 tuuman alumiinivanteet, Brembon levyjarrut edessä ja takana, mittaristo ja lukollinen säilytystila penkin alla. Mallista on tehty myös erilaisia erikoismalleja kuten F1 Special Edition. Eroina perusmalleihin nähden ovat muun muassa kierroslukumittari, kaasuiskunvaimennin takana, tarrat ja "carbon-look"-osat.
Kuristukset

Kuristuksinaselvennä Yamaha Aeroxissa ovat hukkaputki ja variaattorin prikka. Lisäksi vanhemman mallin Stage2 -putkessa on kuristus ennen äänenvaimenninta. Sekä uusimmissa malleissa on myös sylinterin kuristus.
Aiheesta muualla

Aeroxin kotisivu
Alberto Korda

Che Guevara Alberto Kordan ottamassa valokuvassa.
Alberto Díaz Gutiérrez (14. syyskuuta 1928 Havanna – 25. toukokuuta 2001 Pariisi) oli kuubalainen valokuvaaja, joka tunnetaan parhaiten kuuluisan Che Guevaran valokuvan ottajana.
Korda oli rautatieläisen poika, joka työskenteli monissa ammateissa (juoksupoika, ovelta-ovelle-kauppias jne.) ennen ryhtymistään valokuvaajan apulaiseksi. Korda eteni urallaan hyvin ja hänestä tuli suosittu mallien kuvaaja. Korda meni naimisiin kuubalaisen mallin, Niurkan kanssa, tämä kuten kaksi muutakin avioliittoa päättyivät eroon. Korda muutti sukunimensä Diaz Gutiérrez Kordaksi brittiläisen ohjaajan Alexander Kordan mukaan, sukunimi kuulosti kuubalaiseen korvaan aivan Kodakilta.
Kuuban vallankumous vuonna 1959 muutti Kordankin elämän ja hän alkoi tarjota valokuviaan Revolucion-sanomalehdelle, jonka toimitus oli lähellä Kordan studiota. Vallankumouksen jälkeen hänestä tuli Fidel Castron henkilökohtainen valokuvaaja kymmeneksi vuodeksi.
Kuuluisa Che Guevara -valokuva otettiin vuonna 1960. Korda ei koskaan saanut kuvasta mitään palkkiota mutta vuonna 2000 hän haastoi Smirnoff-yhtiön oikeuteen näiden käytettyä kuvaa mainoksissaan. Lopulta ilman oikeudenkäyntiä saamansa 50 000 dollaria hän lahjoitti kuubalaiselle terveydenhuoltojärjestelmälle.
Vuodet 1968–1978 Korda keskittyi vedenalaiseen valokuvaukseen kunnes 1978 hänen näyttelynsä Japanissa nosti hänen valokuvansa kansainvälisesti tunnetuiksi. 1980-luvulla hän kuului Castron seurueeseen tämän matkoilla Venezuelaan ja Meksikoon. Hänellä oli myös pieni rooli Wim Wendersin dokumentin Buena Vista Social Club alussa. Tosin jostakin syystä hänen nimeään ei ole lopputeksteissä.
Alberto Korda kuoli sydänkohtaukseen Pariisissa vuonna 2001 vieraillessaan töidensä näyttelyssä.
Kuuban kuuluisimpiin nykykuvaajiin kuuluva José A. Figueroa toimi uransa alkuvaiheessa Alberto Kordan apulaisena ja työtoverina.
Aiheesta muualla

Wikimedia Commonsissa on kuvia tai muita tiedostoja aiheesta .
Che - Alberto Korda
Abu Dhabi National Oil Company

| Abu Dhabi National Oil Company |
| --- | --- |

Tunnuslause:  Maximum Energy. Minimum Emissions
Yritysmuoto:  valtionyhtiö
Perustettu:  1971
Toimitusjohtaja:  Sultan Al Jaber
Puheenjohtaja:  Mohammed bin Zayed al-Nahyan
Kotipaikka:  Dubai, Abu Dhabi
Toimiala:  öljy ja maakaasu
Tuotteet:  raakaöljy öljytotteet maakaas petrokemian tuotteet
Henkilöstö:  65 000 (2015)
Kotisivu:  https://adnoc.ae/en/
Infobox OKVirheellinen NIMI-arvo: 
Abu Dhabi National Oil Company (ADNOC; arab. شركة بترول أبوظبي الوطنية‎, Šarika Bitrūl ’Abū-Ẓabī al-Waṭaniyya) on  arabiemiirikuntalainen öljy-yritys. Sen omistaa Abu Dhabin emiirikunta, ja sen kautta emiirikunnalla on enemmistö kaikissa liittovaltion öljyntuotantoyrityksissä. Sen toimitusjohtaja on Sultan Al Jaber. Yhtiöllä on parikymmentä tytäryhtiötä, jotka se on ryhmitellyt Adnoc-brändin alle. Huoltoasemat ovat Adnoc Distribution, maakaaspuolella toimivat Adnoc Gas Processing ja  Adnoc Sour Gas kun taas porausta tekee Adnoc Drilling.
ADNOC pumppasi vuonna 2021 öljyä 2,7 miljoonaa barrelia päivässä, ja se pyrkii kasvattamaan tuotantoa viiteen miljoonaan barreliin päivässä vuoteen 2030 mennessä.
Vuonna 2016 se tuotti maakaasua 9,6 miljardia kuutiojalkaa päivässä.
Vuoden 2023 alussa yhtiö ilmoitti investoivansa 15 miljardia Yhdysvaltojen dollaria vuoteen 2030 mennessä projekteihin, joilla pienennetään hiilijalanjälkeä. Näihin kuuluvat hiilen talteenotto, sähköistäminen, uudet hiilidioksidin sidontamenetelmät ja entistä suuremmat investoinnit vetyyn ja uusiutuvaan energiaan.
Alfredo Ernest Novak

Alfredo Ernest Novak (2. kesäkuuta 1930 Dwight, Nebraska – 3. joulukuuta 2014) oli Brasiliassa toiminut yhdysvaltalainen roomalaiskatolinen piispa. Hänet vihittiin redemptoristien papiksi 2. heinäkuuta 1956 ja nimitettiin São Paulon arkkihiippakunnan vihkipiispaksi sekä Vardimissan titulaaripiispaksi 19. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi Paulo Evaristo Arns, jota avustivat José Ivo Lorscheiter ja Aloísio Ariovaldo Amaral.
Novak sai 15. maaliskuuta 1989 nimityksen Paranaguán hiippakunnan johtoon. Hän jäi eläkkeelle piispan tehtävistä 2. elokuuta 2006.
Abram Chasins

Abram Chasins (17. elokuuta 1903 New York – 21. kesäkuuta 1987 New York) oli yhdysvaltalainen pianisti, säveltäjä, radioaseman johtaja ja musiikkikirjailija.
Chasins sai varhaisen koulutuksensa Ethical Culture Society -koulussa. Hän opiskeli Juilliard Schoolissa sävellystä Rubin Goldmarkin sekä pianonsoittoa Ernest Hutchesonin ja Bertha Tapperin johdolla. Sitten Chasins sai opetusta Josef Hofmannilta Curtis Institute of Musicissa. Hän oli myös Donald Toveyn opiskelijana musiikkianalyysissä Lontoossa vuonna 1931. Chasins aloitti vuonna 1926 Hofmannilta suosituksen saaneena opettamisen Curtis Institute of Musicissa. Hän työskenteli siellä pianonsoiton opettajana vuoteen 1935.
Chasins esiintyi konserttipianistina vuosina 1927–1947. Hän teki solistisen debyyttinsä vuonna 1929 Ossip Gabrilowitschin johtaman Philadelphian orkesterin kanssa oman ensimmäisen pianokonserttonsa kantaesityksessä. Vuonna 1933 Chasins palasi Philadelphian orkesterin solistiksi ja esitti toisen pianokonserttonsa kapellimestari Leopold Stokowskin johdolla. Kaikkiaan hän sävelsi yli sata teosta enimmäkseen pianolle. Vuodelta 1928 on hänen 24 preludin kokoelmansa, joka vakiintui opiskelijoiden laajamittaiseen käyttöön. Yksi Chasinsin tunnetuimmista teoksista on Three Chinese Pieces (1926).
Chasins esiintyi monien johtavien orkesterien kanssa eri puolilla maailmaa, kunnes siirtyi 1940-luvulla radiouralle. Hän oli aloittanut jo vuonna 1941 työskentelyn WQXR-FM-radioaseman palveluksessa. Vuonna 1946 hänet nimitettiin sen musiikilliseksi johtajaksi. Chasins koordinoi yhteistyössä julkisten koulujen kanssa opetuksellisia ohjelmia ja tuli palkituksi radiotyöstään Peabody-palkinnolla. Hän lähti radioaseman palveluksesta vuonna 1965, mutta pysyi aktiivisena kirjailijana ja säveltäjänä. Vuonna 1972 Chasins sai nimityksen Etelä-Kalifornian yliopiston residenssimuusikoksi. Hän avusti siellä opiskelijoita KUSC-radioaseman organisoinnissa ja oli tekemässä siitä kansallisesti tunnettua. Chasins istui lukuisten musiikkikilpailujen tuomaristojen jäsenenä.
Chasins oli vuodesta 1949 naimisissa opiskelijansa, pianisti Constance Keenen johdolla.
Kirjat

Speaking of Pianists (1957)
Van Cliburn Legend' (1959)
The Appreciation of Music (1966)
Music at the Crossroads (1972)
Leopold Stokowski (elämäkerta, 1979)
Alfredo José Rodríguez Figueroa

Alfredo José Rodríguez Figueroa (6. tammikuuta 1933 – 17. syyskuuta 2001) oli venezuelalainen roomalaiskatolinen arkkipiispa. Hänet vihittiin papiksi 22. joulukuuta 1957 ja nimitettiin Caracasin arkkihiippakunnan vihkipiispaksi sekä Lari Castellumin titulaaripiispaksi 24. heinäkuuta 1974. Piispaksi vihkiminen seurasi 8. syyskuuta. Pääkonsekraattorina toimi José Humberto Quintero Parra, jota avustivat José Alí Lebrún Moratinos ja Luis Eduardo Henríquez Jiménez.
12. maaliskuuta 1987 Rodríguez Figueroa sai nimityksen Cumanán hiippakunnan piispaksi. Cumaná korotettiin 16. toukokuuta 1992 arkkihiippakunnaksi, ja Rodríguez Figueroa jatkoi sen johtamista arkkipiispana kuolemaansa saakka.
Alfredo Evangelista

Alfredo Evangelista vuonna 1977.
Alfredo Evangelista (s. 3. marraskuuta 1954 Montevideo, Uruguay) on entinen Espanjan kansallisuuden ottanut nyrkkeilijä.
Evangelista nyrkkeili Muhammad Alia vastaan nyrkkeilyn raskaan sarjan titteliottelussa vuonna 1977, häviten tuomariäänin 15-eräisessä ottelussa. Hän otteli myös Larry Holmesia vastaan World Boxing Council-tittelistä 1978, jonka hän  hävisi tyrmäyksellä seitsemännessä erässä. Hän otteli myös Leon Spinksiä vastaan vuonna 1980, häviten tyrmäyksellä 5. erässä.
Hänen elämästään on tehty dokumenttielokuva "Bichuchi, la historia de Alfredo Evangelista" jonka on ohjannut Aldo Garay.
Agents Is Best!

| Agents Is Best! Agents & Jorma Kääriäinen |
| --- | --- | --- |

Kokoelmalevyn tiedot
 Äänitetty : 1994–1998 Hitsville, Helsinki
 Julkaistu: 1998
 Formaatti: CD
 Tyylilaji: rautalanka, pop
 Kesto: 50.51
 Levy-yhtiö: EMI Parlophone
Listasijoitukset
  9.
Agentsin & Jorma Kääriäisen muut julkaisut
| Agents Is More 1997 | Agents Is Best! 1998 | Agents Is... Here! 2001 |
Agents Is Best! on Agentsin ja Jorma Kääriäisen kokoelma-albumi, joka julkaistiin vuonna 1998.
Albumi ylsi kolmannella listaviikollaan Suomen virallisen listan yhdeksännelle sijalle, ja pysyi listalla yhteensä 30 viikkoa.
Kappaleet

Kaikki kappaleet sovittanut Esa Pulliainen, ellei toisin mainittu.
Illan varjoon himmeään – 2.55 (säv. ja san. Unto Mononen)
Antaudun (kuin hullu rakkauteen) – 3.10 (säv. Johnny Mercer, Rube Bloom, suom. san. Jorma Kääriäinen, sov. Agents)
Pieni sana – 2.53 (säv. Lasse Mårtenson, san. Mårtenson, Saukki)
Sinä vain – 3.36 (säv. Petula Clark, suom. san. Jussi Raittinen)
Ajomies – 3.09 (säv. trad.)
Olen syytön – 3.31 (säv. Bob Burnett, Jim Holden, Jimmy O’Neill, suom. san. Pertti Reponen)
Valot – 3.01 (säv. ja san. Rauli Badding Somerjoki)
Muistan kesän – 3.45 (säv. ja san. Rauno Lehtinen)
Sanoit liian paljon – 3.23 (säv. John Pisano, suom. san. Reponen)
Aron lempeä – 3.27 (säv. Bronislaw Kaper, san. Saukki)
Päivin, öin – 3.14 (säv. Saverio Seracini, Vincenzo D’Aquisto, suom. san. Jorma Kääriäinen)
Moskovan valot – 3.56 (säv. Tihon Hrennikov, suom. san. Pauli Salonen)
Mrs. Robinson – 3.47 (säv. ja san. Paul Simon)
Donna – 3.26 (säv. ja san. Richie Valens, sov. Agents)
Sunshine of Your Love – 3.27 (säv. ja san. Eric Clapton, Jack Bruce, Pete Brown, sov. Agents)
Kokoonpano

| --- | --- |
 Yhtye Jorma Kääriäinen – laulu  Esa Pulliainen – kitara, basso, tuottaja, äänittäjä, miksaaja  Vesa Anttila – kitara, tuottaja, äänittäjä, miksaaja  Kai Pulliainen – basso  Heikki Sandrén – rummut  J-P Virtanen – piano, urut :  Tuotanto Juha Tikka – tuottaja  Dan Tigerstedt – uudelleenmiksaaja  Mika Jussila – masteroija  Jyrki Loukkaanhuhta – kansikuva  Hannu "Linssi" Poutanen – valokuvat  Seppo Hagfors – valokuvat  Tapani Pelttari – valokuvat
Aiheesta muualla

Agents Is Best! discogs.com -sivustolla
Raimo Öystilä, Rytmimusiikin Syke: Agents is Very Best!
Abram Manevitš

Omakuva, 1924.
Abram Manevitš (ukr. Абрам Аншелович Маневич, Abram Anšelovytš Manevytš, valkoven. Абрам Аншэлавіч Маневіч, Abram Anšelavitš Manevitš; 25. marraskuuta 1881 Mstsislau, Mogiljovin kuvernementti, Valko-Venäjä – 30. kesäkuuta 1942 New York, Yhdysvallat) oli valkovenäläis-ukrainalainen juutalainen taidemaalari, joka vaikutti myöhemmin Yhdysvalloissa.
Manevitš syntyi juutalaisgetossa Mstsislaussa ja muutti 1900 Kiovaan, jossa hänet löysi Mykola Biljašivskyi. Tämän tuella ja avulla hän ilmoittautui Kiovan taidekouluun, josta hän valmistui 1905. Biljašivskyi järjesti Manevitšin ensimmäisen näyttelyn ja löysi tukijan, joka rahoitti tämän opinnot Münchenin taideakatemiassa 1905–1907. Manevitš sai vaikutteita Paul Cezanne ja muilta jälki-impressionisteilta mutta kehitti yksilöllisen maisemamaalaustyylin. Pidettyään näyttelyn Paul Durand-Ruelin galleriassa Pariisissa 1913 hän sai kansainvälistä arvostusta, mutta hän torjui tarjoukset muuttaa Lontooseen tai New Yorkiin ja palasi Kiovaan. Hän oli Ukrainan valtion taideakatemian ensimmäisiä professoreja 1917–1919. Hän piti kaksi omaa näyttelyä Kiovassa (1910, 1916).
Manevitš sai huomiota maisemamaalauksillaan, joita hän teki etenkin Kiovasta ja Ukrainan pikkukaupungeista. Hän muutti pois Ukrainasta, kun atamaani Danylo Zelenyin joukot surmasivat 1919 hänen poikansa. Pojan väkivaltaisen kuoleman aiheuttama tuska näkyi hänen maalauksessaan Geton tuho vuodelta 1919. Hän muutti 1920 pois Ukrainasta ja asui vuodesta 1922 Yhdysvalloissa. Hän maalasi siellä kaupunkimaisemasarjan Prosaic America (1925–1927), muotokuvia ja muita maisemia. Vahvan Ukraina-tunnesuhteen vuoksi hän testamenttasi 48 maalausta Kiovan ukrainalaisen taiteen museolle.
Geton tuho
Moskova
Syksy
Koivuja
Lucyn muotokuva
Aiheesta muualla

Kuvia tai muita tiedostoja aiheesta Abram Manevitš Wikimedia Commonsissa